Glesyn mawr

Glöyn byw sy'n perthyn i urdd y Lepidoptera yw glesyn mawr, sy'n enw gwrywaidd; yr enw lluosog ydy gleision mawr (-ion); yr enw Saesneg yw Large Blue, a'r enw gwyddonol yw Phengaris arion neu Maculinea arion. Geiriadur enwau a thermau  ar Wefan Llên Natur. Adalwyd 13/12/2012. P. a. arion yw'r isrywogaeth a geir yng ngwledydd Prydain heddiw. Mae'r isrywogaeth endemig P. a. eutyphron wedi diflannu.UK Butterflies: Large Blue. Adalwyd 4 Rhagfyr 20102.
bawd|chwith|Glesyn mawr ar ddeilen Thymus praecox

Gellir dosbarthu'r pryfaid (neu'r Insecta) sy'n perthyn i'r Urdd a elwir yn Lepidoptera yn ddwy ran: y gloynnod byw a'r gwyfynod. Mae'r dosbarthiad hwn yn cynnwys mwy na 180,000 o rywogaethau mewn tua 128 o deuluoedd.

Wedi deor o'i ŵy mae'r glesyn mawr yn lindysyn sy'n bwyta blodau teim. Mae'n cynhyrchu hylif melys sy'n denu morgrug. Mae'r morgrug yn cario'r lindysyn i'w nyth lle mae'n bwydo ar larfâu'r morgrug ac wedyn mae'n troi i fod yn chwiler.Lewington, Richard (2003) Pocket Guide to the Butterflies of Great Britain and Ireland, British Wildlife Publishing, Hampshire. Daw allan o'r chwiler ar ôl rhai wythnosau. Mae pedwar cyfnod yng nghylchred bywyd glöynnod byw a gwyfynod: ŵy, lindysyn, chwiler ac oedolyn.

Cynefin
Fe'i gwelir mewn llawer o wledydd Ewropeaidd ac yn Asia. Diflannodd o wledydd Prydain yn 1979 ond cafodd ei ail gyflwyno yno gan gadwriaethwyr sy'n parhau i geisio deall ei gylched bywyd cymhleth. Ei gynefin yw gweundiroedd a rhostiroedd, tywynnau a bryniau.

Maint
Tua 13 mm yw hyd y siani flewog a gall fyw am oddeutu 9 mis tan ei fod yn barod i forffio o fewn ei sach grisial (neu biwpa). Mae'r oedolyn tua 50mm (dwy fodfedd) ac yn byw am ychydig wythnosau. Mae ganddo ddotiau bychan, duon ar ei adenydd.

Gweler hefyd
 Rhestr gwyfynod a gloynnod byw
 Cymdeithas Edward Llwyd a Llên Natur

Cyfeiriadau

Reader's Digest, The Wildlife Year, p 190, ISBN 0-276-42012-8.

Categori:Gloynnod byw